ইতি তোমারই ঢাকা
ইতি তোমারই ঢাকা হল বাংলাদেশের অমনিবাস চলচ্চিত্র, যেটি ১১ জন বাংলাদেশি চলচ্চিত্রনির্মাতার গল্পে নির্মিত হয়েছে। প্রতিটি গল্পের দৈর্ঘ্য ১০ থেকে ১২ মিনিট; সব মিলিয়ে ২ ঘণ্টা ১৫ মিনিটের এই চলচ্চিত্রটি বাংলাদেশের প্রথম অমনিবাস চলচ্চিত্র। ফরিদুর রেজা সাগর,  ইবনে হাসান খান ও আবু শাহেদ ইমনের প্রযোজনায় এই চলচ্চিত্রের বিভিন্ন কাহিনীচিত্র পরিচালনা করেছেন- আবদুল্লাহ আল নূর, গোলাম কিবরিয়া ফারুকী, মাহমুদুল ইসলাম, মীর মোকাররম হোসেন, রাহাত রহমান, রবিউল আলম রবি, সৈয়দ সালেহ আহমেদ সোবহান, তানভীর আহসান, সৈয়দ আহমেদ শাওকী, তানিম নূর, কৃষ্ণেন্দু চট্টোপাধ্যায় ও নুহাশ হুমায়ূন। বাংলাদেশের অস্কার কমিটি একাডেমি পুরস্কারের ৯৩ তম আসরে, আন্তর্জাতিক পূর্ণদৈর্ঘ্য চলচ্চিত্র শাখায় অংশগ্রহণের জন্য এই চলচ্চিত্রটিকে বাছাই করে।